Ericu950/Stoicheia-meter-silver huggingface dataset:
τὴν δὲ ἀρχὴν τοῦ συμβολαίου διεξελθεῖν ὑμῖν πρῶτον βούλομαι ·
οὕτως γὰρ καὶ ὑμεῖς ῥᾷστα παρακολουθήσετε .
διονυσόδωρος γὰρ οὑτοσί , ὦ ἄνδρες Ἀθηναῖοι , καὶ ὁ κοινωνὸς αὐτοῦ Παρμενίσκος προσελθόντες ἡμῖν πέρυσιν τοῦ μεταγειτνιῶνος μηνὸς ἔλεγον ὅτι βούλονται δανείσασθαι ἐπὶ τῇ νηί , ἐφ ᾧ τε πλεῦσαι εἰς Αἴγυπτον καὶ ἐξ Αἰγύπτου εἰς Ῥόδον ἢ εἰς Ἀθήνας , διομολογησάμενοι τοὺς τόκους τοὺς εἰς ἑκάτερον τῶν ἐμπορίων τούτων 0 .
ἀποκριναμένων δ ἡμῶν , ὦ ἄνδρες δικασταί , ὅτι οὐκ ἂν δανείσαιμεν εἰς ἕτερον ἐμπόριον οὐδὲν ἀλλ ἢ εἰς Ἀθήνας , οὕτω προσομολογοῦσι πλεύσεσθαι δεῦρο , καὶ ἐπὶ ταύταις ταῖς ὁμολογίαις δανείζονται παρ ἡμῶν ἐπὶ τῇ νηὶ τρισχιλίας δραχμὰς ἀμφοτερόπλουν , καὶ συγγραφὴν ἐγράψαντο ὑπὲρ τούτων 0 .
ἐν μὲν οὖν ταῖς συνθήκαις δανειστὴς ἐγράφη Πάμφιλος οὑτοσί ·
ἐγὼ δ ἔξωθεν μετεῖχον αὐτῷ τοῦ δανείσματος .
καὶ πρῶτον ὑμῖν ἀναγνώσεται αὐτὴν τὴν συγγραφήν .
κατὰ ταύτην τὴν συγγραφήν , ὦ ἄνδρες δικασταί , λαβόντες παρ ἡμῶν τὰ χρήματα Διονυσόδωρός τε οὑτοσὶ καὶ ὁ κοινωνὸς αὐτοῦ Παρμενίσκος ἀπέστελλον τὴν ναῦν εἰς τὴν Αἴγυπτον ἐνθένδε .
καὶ ὁ μὲν Παρμενίσκος ἐπέπλει ἐπὶ τῆς νεώς , οὑτοσὶ δὲ αὐτοῦ κατέμενεν .
ἦσαν γάρ , ὦ ἄνδρες δικασταί , ἵνα μη δὲ τοῦτο ἀγνοῆτε , ὑπηρέται καὶ συνεργοὶ πάντες οὗτοι Κλεομένους τοῦ ἐν τῇ Αἰγύπτῳ ἄρξαντος , ὃς ἐξ οὗ τὴν ἀρχὴν παρέλαβεν οὐκ ὀλίγα κακὰ ἠργάσατο τὴν πόλιν τὴν ὑμετέραν , μᾶλλον δὲ καὶ τοὺς ἄλλους Ἕλληνας , παλιγκαπηλεύων καὶ συνιστὰς τὰς τιμὰς τοῦ σίτου καὶ αὐτὸς καὶ οὗτοι μετ αὐτοῦ .
οἱ μὲν γὰρ αὐτῶν ἀπέστελλον ἐκ τῆς Αἰγύπτου τὰ χρήματα , οἱ δ ἐπέπλεον ταῖς ἐμπορίαις , οἱ δ ἐνθάδε μένοντες διετίθεντο τὰ ἀποστελλόμενα ·
εἶτα πρὸς τὰς καθεστηκυίας τιμὰς ἔπεμπον γράμματα οἱ ἐπιδημοῦντες τοῖς ἀποδημοῦσιν , ἵνα ἐὰν μὲν παρ ὑμῖν τίμιος ᾖ ὁ σῖτος , δεῦρο αὐτὸν κομίσωσιν , ἐὰν δ εὐωνότερος γένηται , εἰς ἄλλο τι καταπλεύσωσιν ἐμπόριον .
ὅθεν περ οὐχ ἥκιστα , ὦ ἄνδρες δικασταί , συνετιμήθη τὰ περὶ τὸν σῖτον ἐκ τῶν τοιούτων ἐπιστολῶν καὶ συνεργιῶν .
ὅτε μὲν οὖν ἐνθένδε ἀπέστελλον οὗτοι τὴν ναῦν , ἐπιεικῶς ἔντιμον κατέλιπον τὸν σῖτον ·
διὸ καὶ ὑπέμειναν ἐν τῇ συγγραφῇ γράψασθαι εἰς Ἀθήνας πλεῖν , εἰς δ ἄλλο μηδὲν ἐμπόριον .
μετὰ δὲ ταῦτα , ὦ ἄνδρες δικασταί , ἐπειδὴ ὁ Σικελικὸς κατάπλους ἐγένετο καὶ αἱ τιμαὶ τοῦ σίτου ἐπ ἔλαττον ἐβάδιζον καὶ ἡ ναῦς ἡ τούτων ἀνῆκτο εἰς Αἴγυπτον , εὐθέως οὗτος ἀποστέλλει τινὰ εἰς τὴν Ῥόδον ἀπαγγελοῦντα τῷ Παρμενίσκῳ τῷ κοινωνῷ τὰ ἐνθένδε καθεστηκότα , ἀκριβῶς εἰδὼς ὅτι ἀναγκαῖον εἴη τῇ νηὶ προσσχεῖν εἰς Ῥόδον .
πέρας δ οὖν , λαβὼν γὰρ ὁ Παρμενίσκος ὁ τουτουὶ κοινωνὸς τὰ γράμματα τὰ παρὰ τούτου ἀποσταλέντα , καὶ πυθόμενος τὰς τιμὰς τὰς ἐνθάδε καθεστηκυίας , ἐξαιρεῖται τὸν σῖτον ἐν τῇ Ῥόδῳ κ ἀκεῖ ἀποδίδοται , καταφρονήσαντες μὲν τῆς συγγραφῆς , ὦ ἄνδρες δικασταί , καὶ τῶν ἐπιτιμίων , ἃ συνεγράψαντο αὐτοὶ οὗτοι καθ αὑτῶν , ἐάν τι παραβαίνωσιν , καταφρονήσαντες δὲ τῶν νόμων τῶν ὑμετέρων , οἳ κελεύουσι τοὺς ναυκλήρους καὶ τοὺς ἐπιβάτας πλεῖν εἰς ὅ τι ἂν συνθῶνται ἐμπόριον , εἰ δὲ μή , ταῖς μεγίσταις ζημίαις εἶναι ἐνόχους .
καὶ ἡμεῖς ἐπειδὴ τάχιστα ἐπυθόμεθα τὸ γεγονός , ἐκπεπληγμένοι τῷ πράγματι προσῇμεν τούτῳ τῷ ἀρχιτέκτονι τῆς ὅλης ἐπιβουλῆς , ἀγανακτοῦντες , οἷον εἰκός , καὶ ἐγκαλοῦντες ὅτι διαρρήδην ἡμῶν διορισαμένων ἐν ταῖς συνθήκαις ὅπως ἡ ναῦς μηδαμόσε καταπλεύσεται ἀλλ ἢ εἰς Ἀθήνας , καὶ ἐπὶ ταύταις ταῖς ὁμολογίαις δανεισάντων τὸ ἀργύριον , ἡμᾶς μὲν ἐν ὑποψίᾳ καταλέλοιπεν τοῖς βουλομένοις αἰτιᾶσθαι καὶ λέγειν , ὡς ἄρα καὶ ἡμεῖς κεκοινωνήκαμεν τῆς σιτηγίας τῆς εἰς τὴν Ῥόδον , αὐτοὶ δὲ οὐδὲν μᾶλλον τὴν ναῦν ἥκουσι κατακομίζοντες εἰς τὸ ὑμέτερον ἐμπόριον εἰς ὃ συνεγράψαντο 0 .
ἐπειδὴ δὲ οὐδὲν ἐπεραίνομεν ὑπὲρ τῆς συγγραφῆς καὶ τῶν δικαίων διαλεγόμενοι , ἀλλὰ τό γε δάνειον καὶ τοὺς τόκους ἠξιοῦμεν ἀπολαβεῖν τοὺς ἐξ ἀρχῆς ὁμολογηθέντας .
οὗτος δὲ οὕτως ὑβριστικῶς ἐχρήσατο ἡμῖν , ὥστε τοὺς μὲν τόκους τοὺς ἐν τῇ συγγραφῇ γεγραμμένους οὐκ ἔφη δώσειν ·
εἰ δὲ βούλεσθε , ἔφη , κομίζεσθαι τὸ πρὸς μέρος τοῦ πλοῦ τοῦ πεπλευσμένου , δώσω ὑμῖν φησὶν τοὺς εἰς Ῥόδον τόκους ·
πλείους δ οὐκ ἂν δοίην , αὐτὸς ἑαυτῷ νομοθετῶν καὶ οὐχὶ τοῖς ἐκ τῆς συγγραφῆς δικαίοις πειθόμενος .
ὡς δ ἡμεῖς οὐκ ἂν ἔφαμεν συγχωρῆσαι οὐδὲν τούτων , λογιζόμενοι ὅτι , ὁπότε τοῦτο πράξομεν , ὁμολογοῦμεν καὶ αὐτοὶ εἰς Ῥόδον σεσιτηγηκέναι , ἔτι μᾶλλον ἐπέτεινεν οὗτος καὶ μάρτυρας πολλοὺς παραλαβὼν προσῄει , φάσκων ἕτοιμος εἶναι ἀποδιδόναι τὸ δάνειον καὶ τοὺς τόκους τοὺς εἰς Ῥόδον , οὐδὲν μᾶλλον , ὦ ἄνδρες δικασταί , ἀποδοῦναι διανοούμενος , ἀλλ ἡμᾶς ὑπολαμβάνων οὐκ ἂν ἐθελῆσαι λαβεῖν τὸ ἀργύριον διὰ τὰς ὑπούσας αἰτίας .
ἐδήλωσε δὲ αὐτὸ τὸ ἔργον .
ἐπειδὴ γάρ , ὦ ἄνδρες Ἀθηναῖοι , τῶν ὑμετέρων πολιτῶν τινὲς παραγενόμενοι ἀπὸ τ αὐτομάτου συνεβούλευον ἡμῖν τὸ μὲν διδόμενον λαμβάνειν , περὶ δὲ τῶν ἀντιλεγομένων κρίνεσθαι , τοὺς δὲ εἰς Ῥόδον τόκους μὴ καθομολογεῖν τέως ἂν κριθῶμεν , ἡμεῖς μὲν ταῦτα συνεχωροῦμεν , οὐκ ἀγνοοῦντες , ὦ ἄνδρες δικασταί , τὸ ἐκ τῆς συγγραφῆς δίκαιον , ἀλλ ἡγούμενοι δεῖν ἐλαττοῦσθαί τι καὶ συγχωρεῖν ὥστε μὴ δοκεῖν φιλόδικοι εἶναι , οὗτος δ ὡς ἑώρα ἡμᾶς ὁμόσε πορευομένους , ἀναιρεῖσθε φησὶ τοίνυν τὴν συγγραφήν .
ἡμεῖς ἀναιρώμεθα ;
οὐδέν γε μᾶλλον ἢ ὁτιοῦν 0 ·
ἀλλὰ κατὰ μὲν τ ἀργύριον ὃ ἂν ἀποδῷς , ὁμολογήσομεν ἐναντίον τοῦ τραπεζίτου ἄκυρον ποιεῖν τὴν συγγραφήν , τὸ μέντοι σύνολον οὐκ ἂν ἀνελοίμεθα , ἕως ἂν περὶ τῶν ἀντιλεγομένων κριθῶμεν .
τί γὰρ ἔχοντες δίκαιον ἢ τί τὸ ἰσχυρὸν ἀντιδικήσομεν , ἐάν τε πρὸς διαιτητὴν ἐάν τε εἰς δικαστήριον δέῃ βαδίζειν , ἀνελόμενοι τὴν συγγραφήν , ἐν ᾗ τὴν ὑπὲρ τῶν δικαίων βοήθειαν ἔχομεν ;
ταῦτα δὲ ἡμῶν λεγόντων , ὦ ἄνδρες δικασταί , καὶ ἀξιούντων Διονυσόδωρον τουτονὶ τὴν μὲν συγγραφὴν μὴ κινεῖν μη δὲ ἄκυρον ποιεῖν τὴν ὁμολογουμένην καὶ ὑπ αὐτῶν τούτων κυρίαν εἶναι , τῶν δὲ χρημάτων ὅσα μὲν αὐτὸς ὁμολογεῖ , ἀποδοῦναι ἡμῖν , περὶ δὲ τῶν ἀντιλεγομένων ἑτοίμων ὄντων κριθῆναι , εἴ τε βούλοιντο ἐφ ἑνὸς εἴ τε κ ἀν πλείοσι τῶν ἐκ τοῦ ἐμπορίου , οὐκ ἔφη προσέχειν Διονυσόδωρος τούτων οὐδενί , ἀλλ ὅτι τὴν συγγραφὴν ὅλως οὐκ ἀνῃρούμεθα ἀπολαμβάνοντες ἃ οὗτος ἐπέταττεν , ἔχει δεύτερον ἔτος τὰ ἡμέτερα καὶ χρῆται τοῖς χρήμασιν 0 1 2 ·
καὶ ὃ πάντων ἐστὶ δεινότατον , ὦ ἄνδρες δικασταί , ὅτι αὐτὸς μὲν οὗτος παρ ἑτέρων εἰσπράττει ναυτικοὺς τόκους ἀπὸ τῶν ἡμετέρων χρημάτων , οὐκ Ἀθήνησι δανείσας οὐ δ εἰς Ἀθήνας , ἀλλ εἰς Ῥόδον καὶ Αἴγυπτον , ἡμῖν δὲ τοῖς δανείσασιν εἰς τὸ ὑμέτερον ἐμπόριον οὐκ οἴεται δεῖν τῶν δικαίων οὐδὲν ποιεῖν .
ὅτι δ ἀληθῆ λέγω , ἀναγνώσεται ὑμῖν τὴν πρόκλησιν ἣν ὑπὲρ τούτων πρ οὐκαλεσάμεθ αὐτόν .
ταῦτα τοίνυν , ὦ ἄνδρες δικασταί , προκαλεσαμένων ἡμῶν Διονυσόδωρον τουτονὶ πολλάκις , καὶ ἐπὶ πολλὰς ἡμέρας ἐκτιθέντων τὴν πρόκλησιν , εὐήθεις ἔφη παντελῶς ἡμᾶς εἶναι , εἰ ὑπολαμβάνομεν αὐτὸν οὕτως ἀλογίστως ἔχειν ὥστ ἐπὶ διαιτητὴν βαδίζειν , προδήλου ὄντος ὅτι καταγνώσεται αὐτοῦ ἀποτεῖσαι τὰ χρήματα , ἐξὸν αὐτῷ ἐπὶ τὸ δικαστήριον ἥκειν φέροντα τὸ ἀργύριον , εἶτ ἐὰν μὲν δύνηται ὑμᾶς παρακρούσασθαι , ἀπιέναι τ ἀλλότρια ἔχοντα , εἰ δὲ μή , τηνικαῦτα καταθεῖναι τὰ χρήματα , ὡς ἂν ἄνθρωπος οὐ τῷ δικαίῳ πιστεύων , ἀλλὰ διάπειραν ὑμῶν λαμβάνειν βουλόμενος 0 .
τὰ μὲν τοίνυν πεπραγμένα Διονυσοδώρῳ ἀκηκόατε , ὦ ἄνδρες δικασταί ·
οἴομαι δ ὑμᾶς θαυμάζειν ἀκούοντας πάλαι τὴν τόλμαν αὐτοῦ , καὶ τῷ ποτε πιστεύων εἰσελήλυθεν δευρί .
πῶς γὰρ οὐ τολμηρόν , εἴ τις ἄνθρωπος δανεισάμενος χρήματα ἐκ τοῦ ἐμπορίου τοῦ Ἀθηναίων , καὶ συγγραφὴν διαρρήδην γραψάμενος ἐφ ᾧ τε καταπλεῖν τὴν ναῦν εἰς τὸ ὑμέτερον ἐμπόριον , εἰ δὲ μή , ἀποτίνειν διπλάσια τὰ χρήματα , μή τε τὴν ναῦν κατακεκόμικεν εἰς τὸν Πειραιᾶ μή τε τὰ χρήματα ἀποδίδωσι τοῖς δανείσασιν , τόν τε σῖτον ἐξελόμενος ἐν Ῥόδῳ ἀπέδοτο , καὶ ταῦτα διαπεπραγμένος μηδὲν ἧττον τολμᾷ βλέπειν εἰς τὰ ὑμέτερα πρόσωπα 0 1 2 ;
ἃ δὴ λέγει πρὸς ταῦτα ἀκούσατε .
φησὶ γὰρ τὴν ναῦν πλέουσαν ἐξ Αἰγύπτου ῥαγῆναι , καὶ διὰ ταῦτα ἀναγκασθῆναι καὶ προσσχεῖν εἰς τὴν Ῥόδον κ ἀκεῖ ἐξελέσθαι τὸν σῖτον .
καὶ τούτου τεκμήριον λέγει , ὡς ἄρα ἐκ τῆς Ῥόδου μισθώσαιτο πλοῖα καὶ δεῦρο ἀποστείλειε τῶν χρημάτων ἔνια .
ἓν μὲν τοῦτό ἐστιν αὐτῷ μέρος τῆς ἀπολογίας , δεύτερον δ ἐκεῖνο 0 ·
φησὶ γὰρ ἑτέρους τινὰς δανειστὰς συγκεχωρηκέναι αὑτῷ τοὺς τόκους τοὺς εἰς Ῥόδον ·
δεινὸν οὖν , εἰ ἡμεῖς μὴ συγχωρήσομεν τ αὐτὰ ἐκείνοις 0 .
τρίτον πρὸς τούτοις τὴν συγγραφὴν κελεύειν φησὶν αὑτὸν σωθείσης τῆς νεὼς ἀποδοῦναι τὰ χρήματα , τὴν δὲ ναῦν οὐ σεσῷσθαι εἰς τὸν Πειραιᾶ .
πρὸς ἕκαστον δὴ τούτων , ὦ ἄνδρες δικασταί , ἀκούσατε ἃ λέγομεν δίκαια .
πρῶτον μὲν τὸ ῥαγῆναι τὴν ναῦν ὅταν λέγῃ , οἶμαι πᾶσιν ὑμῖν φανερὸν εἶναι ὅτι ψεύδεται .
εἰ γὰρ τοῦτο συνέβη παθεῖν τῇ νηί , οὔ τ ἂν εἰς τὴν Ῥόδον ἐσώθη οὔ τ ἂν ὕστερον πλόϊμος ἦν .
νῦν δὲ φαίνεται εἰς τὴν Ῥόδον σωθεῖσα καὶ πάλιν ἐκεῖθεν ἀποσταλεῖσα εἰς Αἴγυπτον καὶ ἔτι καὶ νῦν πλέουσα πανταχόσε , πλὴν οὐκ εἰς Ἀθήνας .
καίτοι πῶς οὐκ ἄτοπον , ὅταν μὲν εἰς τὸ Ἀθηναίων ἐμπόριον δεήσῃ κατάγειν τὴν ναῦν , ῥαγῆναι φάσκειν , ὅταν δὲ εἰς τὴν Ῥόδον τὸν σῖτον ἐξελέσθαι , τηνικαῦτα δὲ πλόϊμον οὖσαν φαίνεσθαι τὴν αὐτὴν ναῦν 0 1 ;
διὰ τί οὖν , φησίν , ἐμισθωσάμην ἕτερα πλοῖα καὶ μετεξειλόμην τὸν γόμον καὶ δεῦρ ἀπέστειλα ;
ὅτι , ὦ ἄνδρες Ἀθηναῖοι , οὐ τῶν ἁπάντων ἀγωγίμων οὔ θ οὗτος ἦν κύριος οὔ θ ὁ κοινωνὸς αὐτοῦ , ἀλλ οἱ ἐπιβάται τὰ ἑαυτῶν χρήματα ἀπέστελλον οἶμαι δεῦρο ἐν ἑτέροις πλοίοις ἐξ ἀνάγκης , ἐπειδὴ προκατέλυσαν οὗτοι τὸν πλοῦν ·
ὧν μέντοι αὐτοὶ ἦσαν κύριοι , οὐ δὲ ταῦτα ἀπέστελλον πάντα δεῦρο , ἀλλ ἐκλεγόμενοι τίνων αἱ τιμαὶ ἐπετέταντο .
ἐπεὶ τί δήποτε μισθούμενοι ἕτερα πλοῖα , ὥς φατε , οὐχ ἅπαντα τὸν γόμον τῆς νεὼς μετενέθεσθε , ἀλλὰ τὸν σῖτον αὐτοῦ ἐν τῇ Ῥόδῳ κατελίπετε ;
ὅτι , ὦ ἄνδρες δικασταί , τοῦτον μὲν συνέφερεν αὐτοῖς ἐκεῖσε πωλεῖν  τὰς γὰρ τιμὰς τὰς ἐνθάδε ἀνεικέναι ἤκουον  ·
τὰ δ ἄλλ ἀγώγιμα ὡς ὑμᾶς ἀπέστελλον , ἀφ ὧν κερδανεῖν ἤλπιζον 0 .
ὥστε τὴν μίσθωσιν τῶν πλοίων ὅταν λέγῃς , οὐ τοῦ ῥαγῆναι τὴν ναῦν τεκμήριον λέγεις , ἀλλὰ τοῦ συμφέροντος ὑμῖν .
περὶ μὲν οὖν τούτων ἱκανά μοι τὰ εἰρημένα 0 ·
περὶ δὲ τῶν δανειστῶν , οὕς φασι συγκεχωρηκέναι λαβεῖν παρ αὑτῶν τοὺς εἰς Ῥόδον τόκους , ἔστι μὲν οὐδὲν πρὸς ἡμᾶς τοῦτο .
εἰ γάρ τις ὑμῖν ἀφῆκέν τι τῶν αὑτοῦ , οὐδὲν ἀδικεῖται οὔ θ ὁ δοὺς οὔ θ ὁ πείσας ·
ἀλλ ἡμεῖς οὔ τ ἀφείκαμέν σοι οὐδὲν οὔ τε συγκεχωρήκαμεν τῷ πλῷ τῷ εἰς Ῥόδον , οὐ δ ἐστὶν ἡμῖν οὐδὲν κυριώτερον τῆς συγγραφῆς .
αὕτη δὲ τί λέγει καὶ ποῖ προστάττει τὸν πλοῦν ποιεῖσθαι ;
ἀθήνηθεν εἰς Αἴγυπτον καὶ ἐξ Αἰγύπτου εἰς Ἀθήνας 0 1 ·
εἰ δὲ μή , ἀποτίνειν κελεύει διπλάσια τὰ χρήματα 0 .
ταῦτα εἰ μὲν πεποίηκας , οὐδὲν ἀδικεῖς , εἰ δὲ μὴ πεποίηκας μη δὲ κατακεκόμικας τὴν ναῦν Ἀθήναζε , προσήκει σε ζημιοῦσθαι τῷ ἐπιτιμίῳ τῷ ἐκ τῆς συγγραφῆς ·
τοῦτο γὰρ τὸ δίκαιον οὐκ ἄλλος οὐδείς , ἀλλ αὐτὸς σὺ σαυτῷ ὥρισας 0 .
δεῖξον οὖν τοῖς δικασταῖς δυοῖν θάτερον , ἢ τὴν συγγραφήν , ὡς οὐκ ἔστιν ἡμῖν κυρία , ἢ ὡς οὐ δίκαιος εἶ πάντα κατὰ ταύτην πράττειν .
εἰ δέ τινες ἀφείκασίν τί σοι καὶ συγκεχωρήκασιν τοὺς εἰς Ῥόδον τόκους ὁτῳδήποτε τρόπῳ πεισθέντες , διὰ ταῦτα οὐδὲν ἀδικεῖς ἡμᾶς , οὓς παρασυγγεγράφηκας εἰς Ῥόδον καταγαγὼν τὴν ναῦν ;
οὐκ οἴομαί γε ·
οὐ γὰρ τὰ ὑφ ἑτέρων συγκεχωρημένα δικάζουσιν οὗτοι νῦν , ἀλλὰ τὰ ὑπ αὐτοῦ σοῦ πρὸς ἡμᾶς συγγεγραμμένα .
ἐπεὶ ὅτι γε καὶ τὸ περὶ τὴν ἄφεσιν τῶν τόκων , εἰ ἄρα γέγονεν ὡς οὗτοι λέγουσιν , μετὰ τοῦ συμφέροντος τοῦ τῶν δανειστῶν γέγονε , πᾶσιν ὑμῖν φανερόν ἐστιν .
οἱ γὰρ ἐκ τῆς Αἰγύπτου δανείσαντες τούτοις ἑτερόπλουν τ ἀργύριον εἰς Ἀθήνας , ὡς ἀφίκοντο εἰς τὴν Ῥόδον καὶ τὴν ναῦν ἐκεῖσε οὗτοι κατεκόμισαν , οὐδὲν οἶμαι διέφερεν αὐτοῖς ἀφεμένοις τῶν τόκων καὶ κομισαμένοις τὸ δάνειον ἐν τῇ Ῥόδῳ πάλιν ἐνεργὸν ποιεῖν εἰς τὴν Αἴγυπτον , ἀλλ ἐλυσιτέλει πολλῷ μᾶλλον τοῦτ ἢ δεῦρ ἐπαναπλεῖν 0 .
ἐκεῖσε μέν γε ἀεὶ ὡραῖος ὁ πλοῦς , καὶ δὶς ἢ τρὶς ὑπῆρχεν αὐτοῖς ἐργάσασθαι τῷ αὐτῷ ἀργυρίῳ 0 ·
ἐνταῦθα δ ἐπιδημήσαντας παραχειμάζειν ἔδει καὶ περιμένειν τὴν ὡραίαν .
ὥστ ἐκεῖνοι μὲν οἱ δανεισταὶ προσκεκερδήκασιν καὶ οὐκ ἀφείκασι τούτοις οὐδέν ·
ἡμῖν δ οὐχ ὅπως περὶ τοῦ τόκου ὁ λόγος ἐστίν , ἀλλ οὐ δὲ τ ἀρχαῖα ἀπολαβεῖν δυνάμεθα .
μὴ οὖν ἀποδέχεσθε τούτου φενακίζοντος ὑμᾶς καὶ τὰ πρὸς τοὺς ἄλλους δανειστὰς πεπραγμένα παραβάλλοντος , ἀλλ ἐπὶ τὴν συγγραφὴν ἀνάγετ αὐτὸν καὶ τὰ ἐκ τῆς συγγραφῆς δίκαια .
ἔστι γὰρ ἐμοί τε λοιπὸν διδάξαι ὑμᾶς τοῦτο , καὶ οὗτος ἰσχυρίζεται τῷ αὐτῷ τούτῳ , φάσκων τὴν συγγραφὴν κελεύειν σωθείσης τῆς νεὼς ἀποδιδόναι τὸ δάνειον .
καὶ ἡμεῖς ταῦτα οὕτω φαμὲν δεῖν ἔχειν .
ἡδέως δ ἂν πυθοίμην αὐτοῦ σοῦ , πότερον ὡς ὑπὲρ διεφθαρμένης τῆς νεὼς διαλέγει , ἢ ὡς ὑπὲρ σεσῳσμένης 0 .
εἰ μὲν γὰρ διέφθαρται ἡ ναῦς καὶ ἀπόλωλεν , τί περὶ τῶν τόκων διαφέρει καὶ ἀξιοῖς ἡμᾶς κομίζεσθαι τοὺς εἰς Ῥόδον τόκους ;
οὔ τε γὰρ τοὺς τόκους οὔ τε τ ἀρχαῖα προσήκει ἡμᾶς ἀπολαβεῖν .
εἰ δ ἐστὶν ἡ ναῦς σῶς καὶ μὴ διέφθαρται , διὰ τί ἡμῖν οὐκ ἀποδίδως τὰ χρήματα ἃ συνεγράψω ;
πόθεν οὖν ἀκριβέστατα ἂν μάθοιτε , ἄνδρες Ἀθηναῖοι , ὅτι σέσῳσται ἡ ναῦς ;
μάλιστα μὲν ἐξ αὐτοῦ τοῦ εἶναι τὴν ναῦν ἐν πλῷ , οὐχ ἧττον δὲ καὶ ἐξ ὧν αὐτοὶ οὗτοι λέγουσιν 0 .
ἀξιοῦσιν γὰρ ἡμᾶς τά τε ἀρχαῖα ἀπολαβεῖν καὶ μέρος τι τῶν τόκων , ὡς σεσῳσμένης μὲν τῆς νεώς , οὐ πεπλευκυίας δὲ πάντα τὸν πλοῦν .
σκοπεῖτε δέ , ὦ ἄνδρες Ἀθηναῖοι , πότερον ἡμεῖς τοῖς ἐκ τῆς συγγραφῆς δικαίοις χρώμεθα ἢ οὗτοι , οἳ οὔ τε εἰς τὸ συγκείμενον ἐμπόριον πεπλεύκασιν , ἀλλ εἰς Ῥόδον καὶ Αἴγυπτον , σωθείσης τε τῆς νεὼς καὶ οὐ διεφθαρμένης ἄφεσιν οἴονται δεῖν εὑρίσκεσθαι τῶν τόκων παρασυγγεγραφηκότες , καὶ αὐτοὶ μὲν πολλὰ χρήματα εἰργασμένοι παρὰ τὴν σιτηγίαν τὴν εἰς Ῥόδον , τὰ δ ἡμέτερα χρήματα ἔχοντες καὶ καρπούμενοι δεύτερον ἔτος τουτί 0 .
καινότατον δ ἐστὶ πάντων τὸ γιγνόμενον ·
τὸ μὲν γὰρ δάνειον τὸ ἀρχαῖον ἀποδιδόασιν ἡμῖν ὡς σεσῳσμένης τῆς νεώς , τοὺς τόκους δ ἀποστερῆσαι οἴονται δεῖν ὡς διεφθαρμένης .
καίτοι ἡ συγγραφὴ οὐχ ἕτερα μὲν λέγει περὶ τῶν τόκων , ἕτερα δὲ περὶ τοῦ ἀρχαίου δανείσματος 0 ;
ἀλλὰ τὰ δίκαια τ αὐτὰ περὶ ἀμφοῖν ἐστιν καὶ ἡ πρᾶξις ἡ αὐτή 0 .
ἀνάγνωθι δέ μοι πάλιν τὴν συγγραφήν .
σΥγγΡΑφΗ Ἀθήνηθεν εἰς Αἴγυπτον καὶ ἐξ Αἰγύπτου Ἀθήναζε 0 .
ἀκούετε , ὦ ἄνδρες Ἀθηναῖοι ·
ἀθήνηθεν , φησίν , εἰς Αἴγυπτον καὶ ἐξ Αἰγύπτου Ἀθήναζε 0 .
λέγε τὰ λοιπά .
σΥγγΡΑφΗ σωθείσης δὲ τῆς νεὼς εἰς Πειραιᾶ ἄνδρες Ἀθηναῖοι , πάνυ ἁπλοῦν ἐστιν διαγνῶναι ὑμῖν ὑπὲρ ταύτης τῆς δίκης , καὶ οὐδὲν δεῖ λόγων πολλῶν .
ἡ ναῦς ὅτι μὲν σέσῳσται καὶ ἔστιν σῶς , καὶ παρ αὐτῶν τούτων ὁμολογεῖται  οὐ γὰρ ἂν ἀπεδίδοσαν τό τε ἀρχαῖον δάνειον καὶ τῶν τόκων μέρος τι  , οὐ κατακεκόμισται δ εἰς τὸν Πειραιᾶ .
διὰ τοῦτο ἡμεῖς μὲν οἱ δανείσαντες ἀδικεῖσθαί φαμεν , καὶ ὑπὲρ τούτου δικαζόμεθα , ὅτι οὐ κατέπλευσεν εἰς τὸ συγκείμενον ἐμπόριον .
διονυσόδωρος δὲ οὔ φησιν ἀδικεῖν δι αὐτὸ τοῦτο ·
οὐ γὰρ δεῖν αὑτὸν ἀποδοῦναι πάντας τοὺς τόκους , ἐπειδὴ ἡ ναῦς οὐ κατέπλευσεν εἰς τὸν Πειραιᾶ 0 .
ἡ δὲ συγγραφὴ τί λέγει ;
οὐ μὰ Δί οὐ ταῦτα ἃ σὺ λέγεις , ὦ Διονυσόδωρε 0 ·
ἀλλ ἐὰν μὴ ἀποδῷς τὸ δάνειον καὶ τοὺς τόκους ἢ μὴ παράσχῃς τὰ ὑποκείμενα ἐμφανῆ καὶ ἀνέπαφα , ἢ ἄλλο τι παρὰ τὴν συγγραφὴν ποιήσῃς , ἀποτίνειν κελεύει σε διπλάσια τὰ χρήματα .
καί μοι λέγε αὐτὸ τοῦτο τῆς συγγραφῆς .
ἐὰν δὲ μὴ παράσχωσι τὰ ὑποκείμενα ἐμφανῆ καὶ ἀνέπαφα , ἢ ποιήσωσίν τι παρὰ τὴν συγγραφήν , ἀποδιδότωσαν διπλάσια τὰ χρήματα .
ἔστιν οὖν ὅποι παρέσχηκας ἐμφανῆ τὴν ναῦν , ἀφ οὗ τὰ χρήματα ἔλαβες παρ ἡμῶν , ὁμολογῶν σῶν εἶναι αὐτός ;
ἢ καταπέπλευκας ἐξ ἐκείνου τοῦ χρόνου εἰς τὸ Ἀθηναίων ἐμπόριον , τῆς συγγραφῆς διαρρήδην λεγούσης εἰς τὸν Πειραιᾶ κατάγειν τὴν ναῦν καὶ ἐμφανῆ παρέχειν τοῖς δανείσασιν ;
καὶ γὰρ τοῦτο , ἄνδρες Ἀθηναῖοι 0 .
θεάσασθε τὴν ὑπερβολήν .
ἐρράγη ἡ ναῦς , ὥς φησιν οὗτος , καὶ διὰ τοῦτ εἰς Ῥόδον κατήγαγεν αὐτήν .
οὐκοῦν τὸ μετὰ τοῦτο ἐπεσκευάσθη καὶ πλόϊμος ἐγένετο .
διὰ τί οὖν , ὦ βέλτιστε , εἰς μὲν τὴν Αἴγυπτον καὶ τ ἄλλα ἐμπόρια ἀπέστελλες αὐτήν , Ἀθήναζε δὲ οὐκ ἀπέσταλκας οὐδέπω καὶ νῦν πρὸς ἡμᾶς τοὺς δανείσαντας , οἷς ἡ συγγραφὴ κελεύει σε ἐμφανῆ καὶ ἀνέπαφον τὴν ναῦν παρέχειν , καὶ ταῦτ ἀξιούντων ἡμῶν καὶ προκαλεσαμένων σε πολλάκις ;
ἀλλ οὕτως ἀνδρεῖος εἶ , μᾶλλον δὲ ἀναίσχυντος , ὥστ ἐκ τῆς συγγραφῆς ὀφείλων ἡμῖν διπλάσια τὰ χρήματα , οὐκ οἴει δεῖν οὐ δὲ τοὺς τόκους τοὺς γιγνομένους ἀποδοῦναι , ἀλλὰ τοὺς εἰς Ῥόδον προστάττεις ἀπολαβεῖν , ὥσπερ τὸ σὸν πρόσταγμα τῆς συγγραφῆς δέον κυριώτερον γενέσθαι , καὶ τολμᾷς λέγειν ὡς οὐκ ἐσώθη ἡ ναῦς εἰς τὸν Πειραιᾶ 0 ·
ἐφ ᾧ δικαίως ἂν ἀποθάνοις ὑπὸ τῶν δικαστῶν 0 .
διὰ τίνα γὰρ μᾶλλον , ὦ ἄνδρες δικασταί , οὐ σέσῳσται ἡ ναῦς εἰς τὸν Πειραιᾶ 0 ;
πότερον δι ἡμᾶς τοὺς διαρρήδην δανείσαντας εἰς Αἴγυπτον καὶ εἰς Ἀθήνας , ἢ διὰ τοῦτον καὶ τὸν κοινωνὸν αὐτοῦ , οἳ ἐπὶ ταύταις ταῖς ὁμολογίαις δανεισάμενοι , ἐφ ᾧ τε καταπλεῖν Ἀθήναζε , εἰς Ῥόδον κατήγαγον τὴν ναῦν 0 ;
ὅτι δὲ ἑκόντες καὶ οὐκ ἐξ ἀνάγκης ταῦτ ἔπραξαν , ἐκ πολλῶν δῆλον 0 .
εἰ γὰρ ὡς ἀληθῶς ἀκούσιον τὸ συμβὰν ἐγένετο καὶ ἡ ναῦς ἐρράγη , τὸ μετὰ τοῦτ ἐπειδὴ ἐπεσκεύασαν τὴν ναῦν , οὐκ ἂν εἰς ἕτερα δήπου ἐμπόρια ἐμίσθωσαν αὐτήν , ἀλλ ὡς ὑμᾶς ἀπέστελλον , ἐπανορθούμενοι τὸ ἀκούσιον σύμπτωμα 0 .
νῦν δ οὐχ ὅπως ἐπηνωρθώσαντο , ἀλλὰ πρὸς τοῖς ἐξ ἀρχῆς ἀδικήμασι πολλῷ μείζω προσεξημαρτήκασιν , καὶ ὥσπερ ἐπὶ καταγέλωτι ἀντιδικοῦντες εἰσεληλύθασιν , ὡς ἐπ αὐτοῖς ἐσόμενον , ἐὰν καταψηφίσησθε αὐτῶν , τὰ ἀρχαῖα μόνον ἀποδοῦναι καὶ τοὺς τόκους .
ὑμεῖς οὖν , ὦ ἄνδρες Ἀθηναῖοι , μὴ ἐπιτρέπετε τούτοις οὕτως ἔχουσιν , μη δ ἐπὶ δυοῖν ἀγκύραιν ὁρμεῖν αὐτοὺς ἐᾶτε , ὡς , ἐὰν μὲν κατορθώσωσι , τ ἀλλότρια ἕξοντας , ἐὰν δὲ μὴ δύνωνται ἐξαπατῆσαι ὑμᾶς , αὐτὰ τὰ ὀφειλόμενα ἀποδώσοντας ·
ἀλλὰ τοῖς ἐπιτιμίοις ζημιοῦτε τοῖς ἐκ τῆς συγγραφῆς .
καὶ γὰρ ἂν δεινὸν εἴη , αὐτοὺς μὲν τούτους διπλασίαν καθ αὑτῶν τὴν ζημίαν γράψασθαι , ἐάν τι παραβαίνωσι τῶν ἐν τῇ συγγραφῇ , ὑμᾶς δ ἠπιωτέρως ἔχειν πρὸς αὐτούς , καὶ ταῦτα οὐχ ἧττον ἡμῶν συνηδικημένους .
τὰ μὲν οὖν περὶ τοῦ πράγματος δίκαια βραχέα ἐστὶ καὶ εὐμνημόνευτα .
ἐδανείσαμεν Διονυσοδώρῳ τουτῳὶ καὶ τῷ κοινωνῷ αὐτοῦ τρισχιλίας δραχμὰς Ἀθήνηθεν εἰς Αἴγυπτον καὶ ἐξ Αἰγύπτου Ἀθήναζε ·
οὐκ ἀπειλήφαμεν τὰ χρήματα οὐ δὲ τοὺς τόκους , ἀλλ ἔχουσι τὰ ἡμέτερα καὶ χρῶνται δεύτερον ἔτος ·
οὐ κατακεκομίκασιν τὴν ναῦν εἰς τὸ ὑμέτερον ἐμπόριον οὐδέπω καὶ νῦν , οὐ δ ἡμῖν παρεσχήκασιν ἐμφανῆ ·
ἡ δὲ συγγραφὴ κελεύει , ἐὰν μὴ παρέχωσιν ἐμφανῆ τὴν ναῦν , ἀποτίνειν αὐτοὺς διπλάσια τὰ χρήματα , τὴν δὲ πρᾶξιν εἶναι καὶ ἐξ ἑνὸς καὶ ἐξ ἀμφοῖν .
ταῦτ ἔχοντες τὰ δίκαια εἰσεληλύθαμεν πρὸς ὑμᾶς , ἀξιοῦντες τὰ ἡμέτερα αὐτῶν ἀπολαβεῖν δι ὑμῶν , ἐπειδὴ παρ αὐτῶν τούτων οὐ δυνάμεθα .
ὁ μὲν παρ ἡμῶν λόγος οὗτός ἐστιν .
οὗτοι δὲ δανείσασθαι μὲν ὁμολογοῦσιν καὶ μὴ ἀποδεδωκέναι , διαφέρονται δὲ ὡς οὐ δεῖ τελεῖν αὐτοὺς τοὺς τόκους τοὺς ἐν τῇ συγγραφῇ , ἀλλὰ τοὺς εἰς Ῥόδον , οὓς οὔ τε συνεγράψαντο οὔ τε ἔπεισαν ἡμᾶς 0 .
εἰ μὲν οὖν , ὦ ἄνδρες Ἀθηναῖοι , ἐν τῷ Ῥοδίων δικαστηρίῳ ἐκρινόμεθα , ἴσως ἂν οὗτοι ἐπλεονέκτουν ἡμῶν , σεσιτηγηκότες πρὸς αὐτοὺς καὶ καταπεπλευκότες τῇ νηὶ εἰς τὸ ἐκείνων ἐμπόριον ·
νῦν δὲ εἰς Ἀθηναίους εἰσεληλυθότες καὶ συγγραψάμενοι εἰς τὸ ὑμέτερον ἐμπόριον , οὐκ ἀξιοῦμεν ἐλαττωθῆναι ὑπὸ τῶν καὶ ἡμᾶς καὶ ὑμᾶς ἠδικηκότων .
χωρὶς δὲ τούτων , ἄνδρες Ἀθηναῖοι , μὴ ἀγνοεῖτε , ὅτι νυνὶ μίαν δίκην δικάζοντες νομοθετεῖτε ὑπὲρ ὅλου τοῦ ἐμπορίου , καὶ παρεστᾶσι πολλοὶ τῶν κατὰ θάλατταν ἐργάζεσθαι προαιρουμένων ὑμᾶς θεωροῦντες , πῶς τὸ πρᾶγμα τουτὶ κρίνετε .
εἰ μὲν γὰρ ὑμεῖς τὰς συγγραφὰς καὶ τὰς ὁμολογίας τὰς πρὸς ἀλλήλους γιγνομένας ἰσχυρὰς οἴεσθε δεῖν εἶναι καὶ τοῖς παραβαίνουσιν αὐτὰς μηδεμίαν συγγνώμην ἕξετε , ἑτοιμότερον προήσονται τὰ ἑαυτῶν οἱ ἐπὶ τοῦ δανείζειν ὄντες , ἐκ δὲ τούτων αὐξηθήσεται ὑμῖν τὸ ἐμπόριον .
εἰ μέντοι ἐξέσται τοῖς ναυκλήροις , συγγραφὴν γραψαμένοις ἐφ ᾧ τε καταπλεῖν εἰς Ἀθήνας , ἔπειτα κατάγειν τὴν ναῦν εἰς ἕτερα ἐμπόρια , φάσκοντας ῥαγῆναι καὶ τοιαύτας προφάσεις ποριζομένους οἵαισπερ καὶ Διονυσόδωρος οὑτοσὶ χρῆται , καὶ τοὺς τόκους μερίζειν πρὸς τὸν πλοῦν ὃν ἂν φήσωσιν πεπλευκέναι , καὶ μὴ πρὸς τὴν συγγραφήν , οὐδὲν κωλύσει ἅπαντα τὰ συμβόλαια διαλύεσθαι 0 .
τίς γὰρ ἐθελήσει τὰ ἑαυτοῦ προέσθαι , ὅταν ὁρᾷ τὰς μὲν συγγραφὰς ἀκύρους , ἰσχύοντας δὲ τοὺς τοιούτους λόγους , καὶ τὰς αἰτίας τῶν ἠδικηκότων ἔμπροσθεν οὔσας τοῦ δικαίου ;
μηδαμῶς , ὦ ἄνδρες δικασταί 0 ·
οὔ τε γὰρ τῷ πλήθει τῷ ὑμετέρῳ συμφέρει τοῦτο οὔ τε τοῖς ἐργάζεσθαι προῃρημένοις , οἵπερ χρησιμώτατοί εἰσιν καὶ κοινῇ πᾶσιν ὑμῖν καὶ ἰδίᾳ τῷ ἐντυγχάνοντι .
διόπερ δεῖ ὑμᾶς αὐτῶν ἐπιμέλειαν ποιεῖσθαι .
ἐγὼ μὲν οὖν ὅσαπερ οἷός τ ἦν , εἴρηκα ·
ἀξιῶ δὲ καὶ τῶν φίλων μοί τινα συνειπεῖν .
δεῦρο Δημόσθενες 0 .
πολλὰ καὶ ψευδῆ κατηγορηκότος ἡμῶν Εὐβουλίδου , καὶ βλασφημίας οὔ τε προσηκούσας οὔ τε δικαίας πεποιημένου , πειράσομαι τ ἀληθῆ καὶ τὰ δίκαια λέγων , ὦ ἄνδρες δικασταί , δεῖξαι καὶ μετὸν τῆς πόλεως ἡμῖν καὶ πεπονθότ ἐμαυτὸν οὐχὶ προσήκονθ ὑπὸ τούτου .
δέομαι δ ἁπάντων ὑμῶν , ὦ ἄνδρες δικασταί , καὶ ἱκετεύω καὶ ἀντιβολῶ , λογισαμένους τό τε μέγεθος τοῦ παρόντος ἀγῶνος καὶ τὴν αἰσχύνην μεθ ἧς ὑπάρχει τοῖς ἁλισκομένοις ἀπολωλέναι , ἀκοῦσαι καὶ ἐμοῦ σιωπῇ , μάλιστα μέν , εἰ δυνατόν , μετὰ πλείονος εὐνοίας ἢ τούτου  τοῖς γὰρ ἐν κινδύνῳ καθεστηκόσιν εἰκὸς εὐνοϊκωτέρους ὑπάρχειν  , εἰ δὲ μή , μετά γε τῆς ἴσης 0 1 2 .
συμβαίνει δέ μοι τὸ μὲν καθ ἡμᾶς , ὦ ἄνδρες δικασταί , καὶ τὸ προσήκειν μοι τῆς πόλεως , θαρρεῖν καὶ πολλὰς ἔχειν ἐλπίδας καλῶς ἀγωνιεῖσθαι , τὸν καιρὸν δὲ καὶ τὸ παρωξύνθαι τὴν πόλιν πρὸς τὰς ἀποψηφίσεις φοβεῖσθαι ·
πολλῶν γὰρ ἐξεληλαμένων δικαίως ἐκ πάντων τῶν δήμων , συγκεκοινωνήκαμεν τῆς δόξης ταύτης οἱ κατεστασιασμένοι , καὶ πρὸς τὴν κατ ἐκείνων αἰτίαν , οὐ πρὸς τὸ καθ αὑτὸν ἕκαστος ἀγωνιζόμεθα , ὥστ ἐξ ἀνάγκης μέγαν ἡμῖν εἶναι τὸν φόβον .
οὐ μὴν ἀλλὰ καίπερ τούτων οὕτως ἐχόντων , ἃ νομίζω περὶ τούτων αὐτῶν πρῶτον εἶναι δίκαια , ἐρῶ πρὸς ὑμᾶς .
ἐγὼ γὰρ οἴομαι δεῖν ὑμᾶς τοῖς μὲν ἐξελεγχομένοις ξένοις οὖσιν χαλεπαίνειν , εἰ μή τε πείσαντες μή τε δεηθέντες ὑμῶν λάθρᾳ καὶ βίᾳ τῶν ὑμετέρων ἱερῶν καὶ κοινῶν μετεῖχον , τοῖς δ ἠτυχηκόσι καὶ δεικνύουσι πολίτας ὄντας αὑτοὺς βοηθεῖν καὶ σῴζειν , ἐνθυμουμένους ὅτι πάντων οἰκτρότατον πάθος ἡμῖν ἂν συμβαίη τοῖς ἠδικημένοις , εἰ τῶν λαμβανόντων δίκην ὄντες ἂν δικαίως μεθ ὑμῶν , ἐν τοῖς διδοῦσι γενοίμεθα καὶ συναδικηθείημεν διὰ τὴν τοῦ πράγματος ὀργήν .
ᾤμην μὲν οὖν ἔγωγ , ὦ ἄνδρες δικασταί , προσήκειν Εὐβουλίδῃ , καὶ πᾶσιν δ ὅσοι νῦν ἐπὶ ταῖς ἀποψηφίσεσιν κατηγοροῦσιν , ὅσ ἴσασιν ἀκριβῶς λέγειν καὶ μηδεμίαν προσάγειν ἀκοὴν πρὸς τὸν τοιοῦτον ἀγῶνα .
οὕτω γὰρ τοῦτ ἄδικον καὶ σφόδρα πάλαι κέκριται , ὥστ οὐ δὲ μαρτυρεῖν ἀκοὴν ἐῶσιν οἱ νόμοι , οὐ δ ἐπὶ τοῖς πάνυ φαύλοις ἐγκλήμασιν , εἰκότως ·
ὅπου γὰρ εἰδέναι τινὲς ἤδη φήσαντες ψευδεῖς ἐφάνησαν , πῶς ἅ γε μη δ αὐτὸς οἶδεν ὁ λέγων , προσήκει πιστεύεσθαι ;
ἀλλὰ μὴν ὅπου γε μη δ ὑπεύθυνον καθιστάνθ ἑαυτὸν ἔξεστιν , δι ὧν ἂν ἀκοῦσαι τις φῇ , βλάπτειν μηδένα , πῶς ἀνυπευθύνῳ γε λέγοντι προσήκει πιστεύειν ὑμᾶς ;
ἐπειδὴ τοίνυν οὗτος εἰδὼς τοὺς νόμους καὶ μᾶλλον ἢ προσῆκεν , ἀδίκως καὶ πλεονεκτικῶς τὴν κατηγορίαν πεποίηται , ἀναγκαῖον ἐμοὶ περὶ ὧν ἐν τοῖς δημόταις ὑβρίσθην πρῶτον εἰπεῖν 0 .
ἀξιῶ δ , ὦ ἄνδρες Ἀθηναῖοι , μηδέπω τὴν τῶν δημοτῶν ἀποψήφισιν ποιεῖσθαι τεκμήριον ὑμᾶς , ὡς ἄρ οὐχὶ προσήκει μοι τῆς πόλεως .
εἰ γὰρ πάντ ἐνομίζετε τὰ δίκαια δυνήσεσθαι τοὺς δημότας διακρῖναι , οὐκ ἂν ἐδώκατε τὴν εἰς ὑμᾶς ἔφεσιν ·
νῦν δὲ καὶ διὰ φιλονικίαν καὶ διὰ φθόνον καὶ δι ἔχθραν καὶ δι ἄλλας προφάσεις ἔσεσθαί τι τοιοῦτον ἡγούμενοι , τὴν εἰς ὑμᾶς τοῖς ἀδικηθεῖσιν ἐποιήσατε καταφυγήν , δι ἣν καλῶς ποιοῦντες , ὦ ἄνδρες Ἀθηναῖοι , τοὺς ἠδικημένους ἅπαντας σεσῴκατε .
πρῶτον μὲν οὖν ὃν τρόπον ἐν τοῖς δημόταις συνέβη τὴν διαψήφισιν γενέσθαι , φράσω πρὸς ὑμᾶς ·
τὸ γὰρ εἰς αὐτὸ τὸ πρᾶγμα πάντα λέγειν τοῦτ ἐγὼ ὑπολαμβάνω , ὅσα τις παρὰ τὸ ψήφισμα πέπονθεν ἀδίκως καταστασιασθείς , ἐπιδεῖξαι .
Εὐβουλίδης γὰρ οὑτοσί , ὦ ἄνδρες Ἀθηναῖοι , ὡς ὑμῶν ἴσασι πολλοί , γραψάμενος ἀσεβείας τὴν ἀδελφὴν τὴν Λακεδαιμονίου τὸ πέμπτον μέρος τῶν ψήφων οὐ μετέλαβεν .
ὅτι δὴ ἐν ἐκείνῳ τῷ ἀγῶνι τὰ δίκαια , τούτῳ δὲ τ ἀναντί ἐμαρτύρησα , διὰ ταύτην τὴν ἔχθραν ἐπιτίθεταί μοι .
καὶ βουλεύων , ὦ ἄνδρες δικασταί , καὶ κύριος ὢν τοῦ θ ὅρκου καὶ τῶν γραμμάτων ἐξ ὧν ἀνεκάλει τοὺς δημότας , τί ποιεῖ ;
πρῶτον μέν , ἐπειδὴ συνελέγησαν οἱ δημόται , κατέτριψεν τὴν ἡμέραν δημηγορῶν καὶ ψηφίσματα γράφων .
τοῦτο δ ἦν οὐκ ἀπὸ τοῦ αὐτομάτου , ἀλλ ἐπιβουλεύων ἐμοί , ὅπως ὡς ὀψιαίταθ ἡ διαψήφισις ἡ περὶ ἐμοῦ γένοιτο ·
καὶ διεπράξατο τοῦτο .
καὶ τῶν μὲν δημοτῶν οἱ ὀμόσαντες ἐγενόμεθα τρεῖς καὶ ἑβδομήκοντα , ἠρξάμεθα δὲ τοῦ διαψηφίζεσθαι δείλης ὀψίας , ὥστε συνέβη , ἡνίκα τ οὐμὸν ὄνομ ἐκαλεῖτο , σκότος εἶναι ἤδη ·
καὶ γὰρ ἦν περὶ ἑξηκοστόν , καὶ ἐκλήθην ὕστατος ἁπάντων τῶν ἐν ἐκείνῃ τῇ ἡμέρᾳ κληθέντων , ἡνίχ οἱ μὲν πρεσβύτεροι τῶν δημοτῶν ἀπεληλύθεσαν εἰς τοὺς ἀγρούς ·
τοῦ γὰρ δήμου ἡμῖν , ὦ ἄνδρες δικασταί , πέντε καὶ τριάκοντα στάδια τοῦ ἄστεως ἀπέχοντος καὶ τῶν πλείστων ἐκεῖ οἰκούντων , ἀπεληλύθεσαν οἱ πολλοί ·
οἱ δὲ κατάλοιποι ἦσαν οὐ πλείους ἢ τριάκοντα 0 .
ἐν δὲ τούτοις ἦσαν ἅπαντες οἱ τούτῳ παρεσκευασμένοι .
ἐπειδὴ δ ἐκλήθη τ οὐμὸν ὄνομα , ἀναπηδήσας οὗτος ἐβλασφήμει κατ ἐμοῦ ταχὺ καὶ πολλὰ καὶ μεγάλῃ τῇ φωνῇ , ὥσπερ καὶ νῦν , μάρτυρα μὲν ὧν κατηγόρησεν οὐδένα παρασχόμενος οὔ τε τῶν δημοτῶν οὔ τε τῶν ἄλλων πολιτῶν , παρεκελεύετο δὲ τοῖς δημόταις ἀποψηφίζεσθαι 0 .